Lakaet   eo   bet   anat  gant  ar   chlaskoù   skiantel   pegen   pouezus   eo   kement   tra   desket   abred   evit   kaout   anaoudegezhioù  ha barregezhioù a-hed  ar  bloavezhioù-skol. A r  bugel a vez en e greñvañ  evit  deskiñ pa vez yaouank. Rak er bugaleaj  abred  e vez,  evit   ar  pep brasañ, diorroet an empenn hag an ampartiz speredel. Pinvidigezh ha liesstumm  ar  broudoù diavaez o devo war-lerch ur roll  pouezus  e gouestoni pep hini da dapout ha da ziorren  anaoudegezhioù . Etre 0 ha 6 vloaz e gwirionez e tlefer degas dezho meur a dra da zeskiñ. Dan oad-se e vez digor spered  ar  bugel ; deskiñ a ra hep poan. Ar pezh zo gwir  evit  an danvezioù diazez a zo gwir  evit   ar  yezhoù ivez.  Abred-tre neuze e rankfer deskiñ ur yezh all. Hag  ar  gwellañ  tra  vefe kregiñ ganti e  diabarzh  ar  familh.  Kemer a raio an  divyezhegezh   abred  ur stumm e-touez  ar  re-mañ